作者:趙福元
標題:沁園春
內容:珠鬥闌干，銀河清淺，夢籋帝關。見六丁擁道，一聲傳蹕，翠幢舞鳳，彩扇交鸞。壽祝天齊，神誇嶽降，報到明朝重整班。璇星爛，有赤松黃石，霧湊蒼壇。仙風綠鬢朱顏。才奏罷呼麟遊海山。命飛瓊步月，瑤臺凝淨，雲英搗雪，玉杵光寒。鶴立芝庭，龜迎荷□，鼎看翩翩彩袖翻。留春醉，醉何須歸去，常在人寰。